Uutispalvelu

# Uutisten määrä

Uutisten määrä kasvaa koko ajan, tällähetkellä normaali täysi FUNETin koneiden läpi kulkeva uutismäärä on noin 900Mb - 1Gb päivässä. Maksimi joka on nähty yhtenä päivänä on ollut 1.29Gb.

Uutisten määrä on kasvanut eritoten alt.binaries ryhmissä, keskimäärin 3/5 koko uutismäärästä kulkee näiden ryhmien kautta, eli joko kokonaan poistamalla tai näiden ryhmien vanhenemisaikaa pienentämällä voidaan helpottaa palvelimien tilantarvetta.

# Uutispalvelijat

FUNETilla on nykyisin kaksi konetta palvelemassa uutisten siirtoa ja lukemista, koneista toinen sijaitsee fyysisesti Tampereella ja toinen Otaniemessä. Koneet ovat Sun SparcServer 10 ja SGI Challenge Server. Koneet toimivat toistensa varakoneina, eli kuorma on jaettu siten että news2 syöttää ensisijassa Helsingin aluetta ja news muuta Suomea, jos ensisijainen kone on pois päältä yli tunnin niin toissijainen alkaa syöttämään uutisia, normaalitilanteessa toissijainen palvelin ainoastaan tarjoaa artikkeleita jotka vastapää hylkää saatuaan ne jo ensisijaiselta palvelimelta.

## Koneiden kokoonpanot

Kone news.funet.fi (SS10) on varustettu seuraavasti.

- SS10/30 CPU
- 256Mb keskusmuistia
- 3 SCSI väylää (SCSI-2)
- 7.5Gb uutisvarastoa

Kone news2.funet.fi kokoonpano

- SGI Challenge Server
- 256Mb keskusmuistia
- 3 SCSI väylää (1 SCSI-2, 2 Wide Differential SCSI-2)
- 7.8Gb uutisvarastoa
- Kiinni FDDI:ssä

# Käytetyt ohjelmistot

Uutispalvelimissa ajetaan INN1.4 ohjelmistoa ja siitä versiota nimeltä unofficial 2 (INN1.4unoff2), ohjelmistosta on olemassa myös uudempi unofficial 3 versio, mutta sitä ei ole vielä ehditty asentaa.

Uutisten poistamisessa ei käytetä INNn mukana tulevaa expire-toimintoa vaan siihen käytetään ohjelmistoa nimeltä dexpire joka dynaamisesti muuttaa ryhmien säilytysaikaa pitäen vapaana olevan tilan vakiona. Ohjelmisto ei ole aivan suoraan jaossa ollut paketti vaan sitä on paikallisesti muutettu siten että se toimii uusien SVR4 tiedostojärjestelmien kanssa (SGI ja Solaris 2).

Dexpiren etu on se että se mukautuu muuttuvaan uutismäärään ja sitä voidaan ajaa aina kun palvelimen levytila alkaa käytä vähiin. Haittana on konfiguroinnin väärä lähestymistapa, eli konfiguroinnissa on lähdetty siitä että normaali säilytysaika on maksimi ja sitten rajoitetaan tiettyjä ryhmiä kun taas usein käytännössä on olemassa normaali säilytysaika, pitkä säilytysaika ja sitten loput saisivat hävitä heti.

# Uutistulvan kontrollointi

Uutisten syötön kontrollointiin FUNETilla on käytössä ohjelmisto nimeltä GUP (Group Update Program). GUPin avulla voidaan tilaajapäästä päättää mitä ryhmiä halutaan ottaa ja sitten tehdä tilaus sähköpostilla. Ohjelman manuaalisivu (gup.man) sisältää käyttöohjeet ja siihen pääsee rekisteräitymään pyytämällä newsmaster@funet.fi:ltä itselleen oikeuden.

GUPin avulla voi kontrolloida mitä hierarkioita syötetään, mutta sen avulla ei pysty estämään tiettyjä koneita eikä tiettyjä jakelualueita, niiden estot pitää erikseen tilata FUNETin newsmasterilta.