FUNET hakemistopaiva

## FUNETin hakemistopäivä 10.4.1996

Tarve sähköisten hakemistojen kehittämiselle on jo vuosikausia ollut ilmeinen. Toisaalta tarvittava tekniikka on ollut puutteellista. Lisäksi tietosuojaan liittyvät kysymykset ovat hillinneet intoa lähteä kehittämään hakemistoja. Samalla aikaa kuitenkin niiden tarve on kasvanut.

FUNET järjestää 10. huhtikuuta Helsingissä Hotelli Ramada Presidentissä, Et. Rautatienk. 4, hakemistopäivän, jonka alustava ohjelma on liitteenä. Päivä jakaantuu kahteen osaan, joista ensimmäisessä tarkastellaan hakemistopalveluja tietohallinnon näkökulmasta. Tietosuojavaltuutettu Jorma Kuopus puhuu hakemistojen ylläpitoon liittyvistä oikeudellisista kysymyksistä. Muissa puheenvuoroissa valotetaan mm. hakemistojen tarpeellisuutta ja niistä saatavaa hyötyä.

Aamupäivän lopuksi julkistetaan FUNETin hakemistoprojekti, jonka tavoitteena on liittää eri korkeakoulujen ja tutkimustaltosten hakemistot yhdeksi kansalliseksi hakemistoksi, josta on yhteys myös muihin merkittäviin hakemistoihin.

Iltapäivällä keskustellaan hakemistoprojektin teknisistä yksityiskohdista ja hankkeeseen osallistumisen edellytyksistä. Tämä osuus on tarkoitettu ensisijaisesti hakemistoista teknisesti vastaavalle taholle, kuten esimerkiksi ATK-keskuksille.

Toivomme, että kukin FUNETin jäsenorganisaatio voisi lähettää hakemistopäivään kaksi osanottajaa. Hakemistoprojektin kannalta avainhenkilöitä ovat henkilöstöhallinnon rekistereistä, opiskelijarekistereistä ja hakemistopalvelujen operoinnista vastaavat henkilöt.

Käytännön järjestelyjä varten on ilmoittautuminen välttämätöntä. Ilmoittautumisia ottaa vastaan Anne Björklund-Nummila puhelimella numerossa (90) 457 2518 ja sähköpostilla osoitteessa Anne.Bjorklund-Nummila@csc.fi. Osanottomaksu on 150 markkaa, mikä kattaa tarjoilukulut.

Lisätietoja antaa projektipäällikkö Marko Kaittola numerossa (931) 316 2933 ja sähköpostilla osoitteessa Marko.Kaittola@funet.fi. Hakemistopäivästä tiedotetaan myös WorldWideWebin välityksellä tietoja osoitteessa http://www.funet.fi/funet/hak-paiva.html.

## Ohjelma

    Hotelli Ramada Presidentti
    Et. Rautatienk. 4

    Aamupäivä

    9:30 Rekisteröityminen ja kahvi
    10:00 Tervetuloa (Markus Sadeniemi, CSC/FUNET)
    10:10 Hakemistojen tarpeellisuus korkeakoulumaailmassa (Kaisu Ranta, Oulun
    yliopisto)
    10:20 Hakemistot ja tietosuoja (Jorma Kuopus, Tietosuojavaltuutettu)
    11:00 Hakemistot organisaation käytössä (Lauri Hirvonen, ICL)
    11:30 Hakemistot ja telehallinto (Jukka Rakkolainen, Telehallintokeskus)
    11:45 Hakemistot ja FUNET - hakemiston julkistus Ilkak Siissalo ja MArko kaittola (CSC/FUNET)
    12:30 Lounas

    Iltapäivä

    14:00 Hakemiston tietokanta Anssi Toivo (CSC/FUNET)
    14:30 Liitynnät muihin hakemistoihin Anssi Toivo (CSC/FUNET)
    14:45 Hakemiston käyttö
    15:00 Keskustelua (Irma Nieminen, Opetusministeriö)
    16:00 Lopetus