<TITLE>Esitteitä verkkopalveluista></TITLE>
<H1>Uutisryhmät</H1>

<H2>Mitä ovat uutisryhmät?</H2>

Kansainvälisessä Internet-verkossa toimii Usenet News -niminen uutis- ja keskusteluryhmien välityspalvelu. Ryhmät on luokiteltu aihepiireittäin. Suurin osa on alkuperältään amerikkalaisia ja englanninkielisiä, mutta myös muut kielet ja kulttuurit aina Japania myöten ovat edustettuina.<P>
Suomessa on levityksessä noin 2000 uutisryhmää, joista sfnet-alkuiset ovat suomenkielisiä.

<H2>Mihin tarvitaan uutisryhmiä?</H2>

Uutisryhmissä samasta aiheesta kiinnostuneet henkilöt voivat vaihtaa tietoja ja näkemyksiä keskenään tukkimatta sivullisten ihmisten postilaatikoita. Uutisryhät ovat kätevä tapa saada ajankohtaista tietoa ja solmia kontakteja.

<H2>Liittyykö siihen mitään haittoja?</H2>

Uutisryhmät tavoittavat potentiaalisesti miljoonia ihmisiä. Tämä mahdollisuus houkuttelee esille hyvin monentasoisia kirjoittajia ja todella hyödyllisen tiedon löytäminen valtavasta tietotulvasta on aikaavievää. Mielenkiintoisten aiheitten runsaus saa helposti kokemattoman käyttäjän pauloihinsa.<P>
Uutisryhmissä syntyy myös helposti tunnepohjaisia väittelyjä esimerkiksi eri käyttöjärjestelmien tai verkkoprotokollien paremmuudesta. Verkoissa tapahtuvaa keskustelua varten on kehitetty eettinen ohjeisto, netiketti, jonka lukemista suositellaan varsinkin aloitteleville verkon käyttäjille.

<H2>Miten uutisryhmiä käytetään?</H2>

Uutisryhmien seurantaan tarvitaan yhteys verkkoon sekä uutistenlukuohjelma. Ohjelman avulla valitaan ne uutisryhmät, joita käyttäjä haluaa jatkuvasti seurata. Ohjelma pitää kirjaa, mitkä viestit on jo luettu ja sen avulla luetaan uudet uutisryhmiin tulleet viestit.<P>
Lukuohjelman avulla käyttäjä voi myös lähettää oman viestinsä joko uutisryhmään tai juuri lukemansa viestin lähettäjälle. Osa ryhmistä on toimitettuja. Niihin lähetetyt viestit menevät ryhmän toimittajalle, joka harkintansa mukaan postittaa viestin edelleen ryhmään.

<H2>Lisätietoja</H2>

Uutisryhmistä saa parhaiten tietoa alkamalla seurata niitä
itse. Jokainen uusi käyttäjä saanee automaattisesti tietopaketin, johon
sisältyy muun muassa em. netiketti sekä luettelo uutisryhmistä ja
toimitettujen ryhmien vastuuhenkilöistä. Ryhmiin <A HREF="news:sfnet.aloittelijoille">sfnet.aloittelijoille</A> ja <A HREF="news:news.announce.newusers">news.announce.newusers</A>lähetetään automaattisesti kerran kuussa tietopaketteja suomeksi ja englanniksi. Lukekaa ne ennenkuin kirjoittelette maailman <A HREF="news:news.lists">suurimmalle</A> julkiselle keskusteluareenalle.







