services by CNAME in FUNET (FINNISH)

Suomenkielisiä mietelmiä FUNETin palveluiden nimistä. There's also an alternative in english.

##

    Rakkaalla lapsella on monta nimeä

Se pitää paikkansa myös FUNETin palvelinkoneiden osalta.

### NIC.FUNET.FI

Alunperin "suurin ja kaunein" koneemme kastettiin NICiksi koska ajattelimme tarjota erityisesti verkkotietoutta kuten Internetin historiallinen Network Information Center NIC.DDN.MIL. Hyvin pian kuitenkin muistutimme enemmänkin uunet.uu.net konetta, jonka suuren suosion saavuttaneet palvelut piti nimetä uudelleen mm. FTP.UU.NET:ksi .

Joten aloimme FUNETissakin varautua hajautetun SuperMetaHyperMediapalvelin arkkitehtuurin leviämiseen ja nimeämään kunkin koneidemme antaman palvelun palvelun mukaisella loogisella CNAMElla eli aliaksella, joka ei ole riippuvainen muiden palveluiden sijannista. Moni seuraavista palveluista on edelleen koneessa NIC.FUNET.FI mutta tilanne voi nopeasti muuttua, joten palveluihin on viisainta aina viitata niiden oikealla nimellä eikä koneen nimella saati sitten IP-numerolla, joka voi vaihtua milloin vain.

FTP.FUNET.FI
  On ehkä liikennemäärältään suosituin aliaksistamme, sillä sen takaa löytyy eräs maailman suurimmista anonymous FTP arkistoista, jota on kehitetty FUNETin henkilöstön lisäksi erityisesti vapaaehtoisten tiedon ylläpitäjien avulla. Heitä on jo toista sataa, mutta varsinkin uusien aihepiirien järjestelystä kiinnostuneet ovat tervetulleita. HAMSTERI.FUNET.FI
  on ylläpidon antama lempinimi, joka esiintyy logonakin siellä täällä FUNETin arkistopalvelujen yhteydessä. Lisätietoja FTP.FUNET.FI:stä löytyy README tiedostosta.
GOPHER.FUNET.FI
  On suositun yksinkertaisen tiedonhakujärjestelmän palvelin, jota FUNET ylläpitää. Siinä on lähinnä viitteitä muihin kotimaisiin ja ulkomaisiin gopher palvelimiin, mutta myös FUNETin äänenkannattajan FUNEWSin arkistokappaleita sekä ohjeita ja tiedotuksia. Toki sitäkin kautta löytyy ftp.funet.fi.
WWW.FUNET.FI
  FUNETin Hypermediapalvelut löytyvät tämän nimen takaa mukaanlukien tietysti linkit muihin palveluihin. WWW on jatkuvan kehitystyön ja kasvun alla meillä että maailmalla, sillä se on eräs helpoimpia ja visuaalisimpia tapoja internetin tietovarantojen käytt||n. Sen takaa tulee l|ytymään FTP.FUNET.FI hypermediana. Lisäksi FUNET opasta on tarkoitus sovittaa hypermediaksi. My|s lähes kaikki muut palvelut voi tavoittaa ainakin jotenkin sitäkin kautta maailman laajuisena seittinä kuten nimestä World Wide Web voi jo aavistellakin. Tehokkain ja monipuolisin tapa on kuitenkin edelleen käyttää tarkoitusta varten suunniteltuja sovelluksia kuten FTP asiakasta, Z39.50 hakuohjelmaa tai postiohjelmaa.
ARCHIE.FUNET.FI
  Tietokantapalvelin. FTP arkistojen hakemistolistat ja kohta muutakin.
INFO.FUNET.FI
  Interaktiiviset julkiset liittymät FUNET palveluihin niille, jolla ei ole vielä omaa. Suosittelen Mosaicin tai Lynxin asennusta omalle koneelle... Vapaasti jaeltavia versioita on saatavilla esimerkiksi /pub/networking/services/ hakemiston alta FTP.FUNET.FI:stä
WHOIS.FUNET.FI
  Kokeellinen WHOIS++ tietokanta. Kts. myös AliWeb, joka on yksinkertaistettu kokeilu vain Web indexointiin.
DIRECTORY.FUNET.FI
  X.500 hakemistopalvelin, toimii suomen juuripalvelimena
DUA.FUNET.FI
  X.500 hakemistopalvelun julkinen käyttöliittymä löytyy täältä tunnuksella dua
FIGBOX.FUNET.FI
  Historiallinen nimi. Kone on korvattu fiport.funet.fi:llä
  FUNETin aikoinaan DECiltä EARNin OSI projektin mukana saama kone toimii edelleen EARN, DECNET ja Internet postin yhdyskäytävänä sekä SPAN/HEPNET DECNETin suomen solmukohtana. FUNETin ja TKK:n sopimuksen mukaisesti tosin suurin osa postista hoidetaan edelleen FINHUTC.HUT.FI VM/SP koneessa, joka on toiminut EARN solmukoneena vuodesta 1985 lähtien.
FIPORT.FUNET.FI
  FUNETin EARN ja DECNET postin yhdyskäytävä kone. Tunnetaan EARN ja BITNET verkoissa maakoodialkuisella nimellä FIPORT. Käyttäjien ei toivottavasti tarvitse tuntea tätäkään vaan postimestareiden pitäisi ohjata posti sille heidän puolestaan. Jos .bitnet tyyppinen posti ei kuitenkaan kulje eikä internet osoitetta tunnu löytyvän niin sitten voi kokeilla ns. %-temppua tai source reititystä. Kts. tarkemmin vaikka pientä englanninkielistä postiopastani
LISTSERV.FUNET.FI
  FUNETin postituslistapalvelin. Se on toteutettu aidolla L-Softin LISTSERV ohjelmistolla, joka lienee monille EARN käyttäjille jo tuttu vuosien takaa. Uusin versio on entistäkin älykkäämpi ja monipuolisempi ja soveltuu parhaiten suurten kansainvälisten postituslistojen käsittelyyn koska se on osa laajaa LISTSERV palvelinten jakeluverkostoa. Sille voidaan perustaa tarvittaessa FUNETin jäsenistön (lue tiedeyhteisön) tarvitsemia lähinnä kansainvälisiä suuria listoja, joita ei pystytä hoitamaan paikallisesti. Toivottavasti tätä tai sen kanssa yhteensopivaa uutta listproc ohjelmistoa hankittaisiin muihinkin organisaatioihin, jotta kuormaa saataisiin automaattisesti hajautettua. Paikallisiin listoihin joihin ei tarvita hajautusta saattavat vapaasti jaeltavat listapalvelimet kuten Majordomo riittää. Korkeakouluilla on mahdollisuuksia aidon LISTSERVerinkin hankintaan TERENAn ryhmälisenssin puitteissa.
NEWS.FUNET.FI ja NEWS2.funet.fi
  Uutispalvelimia. Ne jakavat uutisia lähinnä FUNETin jäsenten omille palvelimille, mutta jonkin verran suoraa interaktiivista käyttöä omilla uutistenlukijoillakin on sallittu.
NGW.FUNET.FI
  Uutisten ja postituslistojen yhdistäjä. Yhdyskäytävät ovat ryhmäkohtaisia ja mahdollisten ongelmien takia niitä määritellään vain tarpeen vaatiessa. Esimerkiksi sfnet.tietoliikenne.katko on yhdistetty listaan sfnet-tietoliikenne-katko@lists.funet.fi
ALEX.FUNET.FI
  Koekäytössä oleva välivarastoiva FTP->NFS yhdyskäytävä, joka ei aina toimi, mutta saatta toimiessaan helpottaa FTP palvelua. Osa FTP.FUNET.FI:n hakemistoista on kokeellisesti sen takana.
WWW-CACHE.FUNET.FI
  FUNETin jäsenille tarkoitettu välivarastoiva WWW-palvelin, joka nopeuttanee erityisesti hakuja toistuvasti pyydettyihin ulkomaisiin tietoihin. Palvelu on koekäytössä vajaan gigatavun cache levyllä, kommentteja käyttökelpoisuudesta kaivataan. Sen saa käyttöön, jos WWW asiakkaanne tukee ns. proxy-palvelimen käyttöä.
FUNET.FI
  eli lempinimeltään ETANA.FUNET.FI on jo pitkään toiminut FUNETin X.400-posti ADMD:n FUMAIL yhdyskäytävänä moniin muihin akateemisiin ja muutamiin kaupallisiin X.400-verkkoihin kuten Elisa, IBMX400 ja Mailnet. Etanasta saa apua osoitemuunnoksiinkin tunnukselta convert