FUNET Network Services, CSC Finland

FUNET verkkopalvelut tarjoaa CSC - Tieteellinen Laskenta Oy

FUNET (Finnish University and Research Network) on Suomen yliopistojen, korkeakoulujen ja muiden tutkimuslaitosten tietoverkko.

FUNET tarjoaa jäsenilleen ensisijaisesti TCP/IP-protokollaan perustuvia Internet-verkon palveluja. FUNET-verkon palveluista vastaa CSC - Tieteellinen Laskenta Oy:n FUNET-tietoliikennetuen henkilökunta. CSC on Opetusministeriön ja TT-Tiedon omistama itsenäinen osakeyhtiö, joka toimii Espoon Otaniemessä.

FUNETin runkoverkko perustuu TELE:n ATM-verkkoon, johon on hankittu kiinteä liittymä kullakin jäsenpaikkakunnalla. Liityntänopeus ratkaistaan paikallisten tarpeiden mukaisesti ja vaihtelee 128 kbit/s - 34 Mbit/s välillä.

Yhteydet ulkomaille FUNET hoitaa yhdessä NORDUnetin kanssa.

FUNETin toiminta rahoitetaan osaksi jäsenmaksuilla ja osaksi opetusministeriön suoralla tuella.

Postiosoite:
  FUNET, CSC - Tieteellinen Laskenta Oy, Tietotie 6 / PL 405, 02101 Espoo
Puh: (90) 4571 2001, Fax: (90) 457 2302

webmaster@www.funet.fi