Esitteitä verkkopalveluista

# Johdatus WWW:hen

## Mikä on WWW?

World Wide Web on työkaluohjelmisto, jonka avulla on mahdollista toteuttaa sähköinen tietosanakirja. Sen avulla voit selata Internetin kautta saatavilla olevia tietolähteitä.

WWW:n on kehittänyt CERNissä, Genevessä Tim Benners Leen johtama ryhmä, mutta ohjelmisto on suosittu myös hiukkasfyysikkopiirien ulkopuolella.

## Mihin tarvitset WWW:tä?

WWW:n avulla voit hakea melkeinpä millaista tietoa tahansa. WWW asiakirjoihin tallennetaan sisäänrakennetut viittaukset, joita seuraamalla voit sukkuloida tiedon maailmankaikkeudessa. Joissakin kohdissa voit myös tehdä hakuja tietokantoihin.

## Haitat

Tiedon etsintä ei ole yhtä helppoa kuin esimerkiksi käyttämällä WAIS:ia. WWW sisältää kuitenkin liittymän WAIS ohjelmaan ja kaikki WAIS-tietokannat ovat saatavilla.

Jos haluat lisätä omia tietoja WWW-järjestelmään, joudut opettelemaan siinä käytetyn asiakirjojen kuvauskielen. Onneksi se ei ole kovinkaan vaikeaa. Voit käyttää aluksi esimerkkeinä olemassaolevia asiakirjoja.

## Mitä tarvitset WWW:n käyttämiseksi?

Alkuun pääset ottamalla telnet-yhteyden info.funet.fi -palvelimeen tunnuksella info ja valitsemalla esimerkiksi fullscreen www asiakas ohjelman nimeltä lynx. Myöhemmin voit kopioida oman työasemasi tarvitseman asiakas-ohjelmiston ftp.funet.fi palvelimen hakemiston /pub/networking/services alta. WWW:stä on omat versiot IBM suurko- neisiin, VAX VMS-järjestelmille ja jopa mikroille, joissa on PC-NFS.

Mac, MS Windows, Amiga ja X-ikkunointiympäristöön suositeltava hypermedia-asiakas on NCSA:n Mosaic, mutta my|s muilla kuten Cello, MacWWW ja TkWWW on joitakin etuja esimerkiksi editoinnissa. Myös lähdekieliset ohjelmat ovat käytettävissä, joten voit sovittaa WWW:n haluamaasi koneeseen. Yhdyskäytävien rakentaminen muihin palveluihin lomakkeiden ja karttojen avulla tai ilman onnistuu Common Gateway Interface m{{rittelyn ansiosta kätevästi.

## Kuinka käytät WWW:tä?

Kun olet käynnistänyt WWW:n, saat luettavaksesi asiakirjoja, joissa on viittauksia toisiin asiakirjoihin. Rivipohjaisella päätteellä viittaukset ovat numeroita ja graafisella kokoruutunäytöllä sanat näkyvät värillisinä tai alleviivattuina.

Jos haluat siirtyä seuraavaan asiakirjaan, kirjoita haluttu numero tai näpäytä hiirellä vahvennetun alueen kohdalla.

## Millaista tietoa löydät WWW:llä?

WWW:hen voidaan yhdistää melkein millaista tietoa tahansa. Esimerkiksi sen kautta voi käydä taidenäyttelyissä, lukea lehtiä, katsoa gopher hakemistojaselata USENETin uutisryhmiä tai avata telnet-istunnon perinteisiin kirjastotietokantoihin.

Lisätietoa Lisää tietoa on englanniksi tietysti World Wide Web muodossa.