Esitteitä verkkopalveluista

# Johdatus ARCHIE:n käyttöön - kopiointi yleistunnuksella

## Mikä on Archie?

Archie on työkalu, jonka avulla löydät kopioita tiedostoista, jotka ovat yleisesti käytettävissä. Tämä esitys perustuu Archien omaan aputiedostoon.

## Miksi tarvitset Archieta?

Internetissä olevien tiedostopalvelimien lukumäärä on nykyisin niin suuri, että on vaikeaa löytää niiden joukosta tarvitsemaansa tietoa. Voit kyllä tietää, että jokin tiedosto on verkossa, mutta mistä sen löytäisi?

Alunperin Kanadalaisen McGill Yliopiston tietojenkäsittelyopin laitoksella on kehitetty ongelmaan ratkaisu - Archie. Nykyisin sen kehitystä ja tukea hoitavat samat henkilöt BUNYIP Inc yhtiössään.

Archie on kaksi työkaluohjelmaa. Ensimmäinen ylläpitää luetteloa noin yli 1200:sta Internetin tiedostopalvelimesta. Joka yö osaan niistä otetaan yhteys yleistunnuksella ja kustakin kopioidaan hakemistopuu, joka tallennetaan tietokantaan. Järjestelmä on maailmanlaajuisesti hajautettu, siten että vain lähin palvelin tekee tiedostolistauksen haun ja muokkauksen; muut saavat tiedot valmiiksi indeksoituina päivityksinä palvelinten välisen verkoston kautta. Toinen ohjelma, usein nimeltään archie, on käyttäjien kannalta kiinnostavampi. Sen avulla tehdään kyselyjä edellämainittuun hekemistotietokantaan.

## Haitat

Archie ei pysty hakemaan tiedostojen sisällön vaan ainoastaan tiedostonimien perusteella. Archien kyselykielen avulla voi tehdä rajoitettuja hakuja, mutta kieli on tarkoitettu lähinnä unix-guruille. Yksinkertaiset hakukomennot on helppo muistaa, mutta ne eivät ole kovin tehokkaita. Archie-palvelimet ovat tavallisesti varsin kuormitettuja, joten archie -asiakas-ohjelma kannattaa asentaa omalle työasemalle.

## Mitä tarvitset Archien käyttämiseksi?

Alkuun pääset ottamalla telnet tai rlogin-yhteyden archie.funet.fi -palvelimeen.

Palvelimen tulostama etusivu sisältää luettelon muiden archie-servereiden osoitteet. Jos otat yhteyttä rivipohjaisella päätteellä, sinun on ensin asennettava sivutus. Sen jälkeen palvelimen vastaukset voidaan tulostaa näytölle sivu kerrallaan.

## Kuinka käytät Archieta?

Archien aputoiminto antaa lisätietoja ohjelman käytöstä. Jos esimerkiksi haet ohjelmaa nimeltä lisp, sinun on annettava käsky

prog lisp

Archie vastaa tähän komentoon tulostamalla listan koneista, joissa sana "lisp" esiintyy joko tiedoston tai hakemiston nimessä.

Postitsekin archieta voi käyttää osoitteessa archie@archie.funet.fi. Komennot kuten manpage vain kirjeen tekstiosaan ja sitten odottelemaan. Toimitusaikatakuuta emme tosin voi antaa.

Uusin tapa on käyttää WWW pohjaisia liittymiä.