# Etäkäyttöpalvelu

## Mitä on etäkäyttöpalvelu?

Etäkäyttö tarkoittaa yhteydenottoa verkkopalveluihin valintaisen puhelinlinjan tai muun tietoliikenneyhteyksiin soveltuvan verkon välityksellä. Käyttäjä, joka ei ole kytketty suoraan lähiverkkoon ottaa tällöin yhteyden verkossa olevaan tietoliikennepalvelimeen.

## Miksi tarvitaan etäkäyttöpalvelua?

Aina ei ole mahdollista eikä taloudellisesti järkevää ulottaa lähiverkkoa kaikkien käyttäjien ulottuville. Monet haluavat yhteyden tietoverkkoon myös kotoaan. Korkeakouluilla tai yrityksillä voi olla pieniä erillisyksikköjä toisilla paikkakunnilla, joista yhteystarve on satunnaista. Silloin valintainen yhteys on edullisin vaihtoehto.

## Haitat

Etäkäyttöpalvelusta syntyy linjakustannuksia koko ajan, kun yhteys on auki. Perusverkkohan on tavallisesti toteutettu kiinteillä yhteyksillä, joiden kustannukset eivät riipu verkon kuormituksesta. Valintaisilla yhteyksillä toteutetut yhteydet ovat sitä kalliimpia, mitä nopeampi linja halutaan. Joka tapauksessa yhteys on niin hidas, että kaikkia verkkopalveluja ei ole mahdollista toteuttaa.

## Mitä tarvitset käyttääksesti etäkäyttöpalvelua?

Välttämätöntä yhteydelle on, että käytettävissä on päätelaite. Se voi olla yksinkertainen tietokonepääte tai mikro, jossa on päätetoimintoa jäljittelevä tietoliikenneohjelmisto. Lisäksi tarvitaan modeemi sekä puhelinlinja tai muu tietoliikenneyhteys verkossa olevaan tietoliikennepalvelimeen.

Etäkäyttöpalvelu tarjoaa enemmän mahdollisuuksia, jos käytettävissä on kehittyneempi yhteys, esimerkiksi X.25 pakettiverkko tai ISDN (Integrated Services Data Network). Myös virheenkorjaus ja tiedon pakkaus siirron ajaksi parantavat yhteyden laatua ja palvelutasoa..

## Miten etäkäyttöpalvelua käytetään?

Ensimmäinen tehtävä on muodostaa yhteys verkossa olevaan tietoliikennepalvelimeen tai suoraan verkossa olevaan koneeseen, johon on asennettu etäyhteydet hyväksyvä laitteisto ja ohjelmisto.

Verkon ylläpitöhenkilöstö antaa ohjeet, miten yhteys kussakin tapauksessa muodostetaan ja mitä palveluja on mahdollista käyttää etäkäyttöpalvelun välityksellä.

Tavallisesti kuitenkin yhteydenmuodostusta seuraava vaihe on kirjoittautua sisään johonkin koneeseen esimerkiksi telnet, rlogin, tn3270 tai set host komennolla. Tällöin tarvitaan asianomaisen koneen voimassaoleva käyttäjätunnus ja salasana. Kun kone on tunnistanut käyttäjän, kyseisen koneet palvelut ovat tunnukseen liitettyjen oikeuksien rajoissa käytettävissä.

## Mitä voin tehdä etäkäyttöyhteydellä?

Jos olet tottunut käyttämään graafista käyttöliittymää ja x-windows tai Macintosh-pohjaisia sovellusohjelmia, niiden käyttö ei onnistu valintaisen linjan kautta. Useimmista ohjelmista on kuitenkin olemassa myös merkkipohjaiset versiot, joilla saa periaatteessa samat palvelut käyttöönsä.

## Lisätietoja

Tavanomaisin etäkäyttöpalvelun muoto on käyttää valintaista puhelinverkkoa ja asynkronista modeemia.mikron ja tietoliikenneohjelman avulla. Linjanopeus voi vaihdella 1200 bitistä sekunnissa aina 19200 bittiin sekunnissa. 28000 bitin sekuntinopeudella toimivat modeemit ovat tulossa markkinoille lähiaikoina. Yli 2400 bps nopeudella virheenkorjaus on välttämätöntä.

Pääteyhteyksiä voidaan käyttää myös kiinteillä linjoilla, mutta kustannukset ovat niin suuret, että liikenteen tulee olla todella runsasta, ennen kuin kiinteä yhteys on taloudellisesti perusteltua. Kiinteillä yhteyksillä saavutetaan suuremat nopeudet ja linjahäiriöitä on vähemmän.

Useimmiten tietoliikenneverkon päätepalvelimeen saa yhteyden myös julkisen X.25-pakettiverkon välityksellä. Yksittäinen käyttäjä ei välttämättä tarvitse omaa X.25-liittymää, vaan esimerkiksi Suomessa yhteyden pakettiverkkoon saa myös puhelinverkon välityksellä. Pakettikytkentäisen yhteyden kustannukset märäytyvät eri perusteella kuin puhelinverkon, jossa on suora aikaveloitus. Yleensä pakettiyhteys on jonkin verran kalliimpi kuin puhelinverkon käyttö.

Tietoliikenneyhteyksiä voidaan muodostaa myös kannettavalla mikrolla, jossa modeemi on yhdistetty radiopuhelimeen. Yhteydenmuodostus ei periaatteessa eroa normaalin puhelinverkon kautta otetusta yhteydestä, joskin linja on alttiimpi häiriöille ja virheenkorjauksessa on omat menetelmänsä.