Esitteitä verkkopalveluista

# Johdatus WAISiin

## Mikä on WAIS?

WAIS (Wide Area Information Server) on työkalu, jonka avulla voidaan indeksoida teksti- tai muita tietokantoja ja asettaa ne käytettäviksi Internetin välityksellä. Tietokanta voi olla pelkkää tekstiä, muotoiltua tekstiä, ääntä, kuvia tai jopa liikkuvaa kuvaa. Toistaiseksi pääosa WAIS-tietokannoista on kuitenkin tekstitiedostoja.

WAISin kehitti alunperin Thinking Machine, Inc, ja se perustuu ANSI:n standardiluonnokseen Z39.50-1988.

## Mihin tarvitset WAISia?

WAIS saattaisi kiinnostaa sinua kahdesta syystä:

* Sen avulla voit hakea tietoa useista sadoista tietolähteistä, jotka on jo tallennettu WAIS-tietokannoiksi.

* Sinulla itselläsi voi olla kerääntynyttä tietoa ja etsit työkalua, jonka avulla saat sen käyttökelpoiseen muotoon sekä itsellesi, omalle organisaatiollesi että myös kaikille Internetin käyttäjille.

## Miten käytät WAIS:ia?

Jos haluat tehdä hakuja WAIS tietokantoihin, tarvitset WAIS-asiakasohjelman. Sen lisäksi voit tarvita ohjelmia kuvatiedostojen katseluun tai äänitiedostojen kuunteluun. WAIS tietokantoihin pääsee myös Gopherin ja WWW:n kautta, mutta kaikki toiminnot eivät ehkä ole silloin käytettävissä.

Jos haluat tarjota omaa tietokantaasi WAIS:in välityksellä, tarvitset myös WAIS palvelinohjelmiston.

WAIS haku tehdään valitsemalla ensin tietokanta, johon haku kohdistetaan. Kysely muodostuu avainsanoista, jotka lähetetään verkossa palvelimelle.

Palvelin palauttaa luettelon asiakirjoista, jotka sisältävät kyseiset avainsanat. Luetteloon on merkitty arvio, kuinka hyvin kyseinen dokumentti täyttää hakukriteerit.

Tästä luettelosta voit valita tarkasteltavaksi näytöllesi ne asiakirjat, joista olet kiinnostunut. Halutessasi voit tallentaa valitun asiakirjan omalle työasemallesi tai lähettää sen sähköpostina.

## Millaista tietoa löydän WAISilla?

Tätä kirjoitettaessa WAIS tietokantoja on yli 400 ja useat tieteenalat ovat edustettuina. Kaikkien WAIS tietokantojen äiti on quake.think.com. Jos haluat täydellisen kuvan WAIS-tietokannoista, ota telnet-yhteys tähän koneeseen käyttäjätunnuksella wais.

## Mitä puutteita WAISissa on?

Kaikissa WAIS palvelimissa ei ole vielä mahdollista käyttää boolen algebraa hakukriteerien yhdistelyyn. Tämä piirre ei sisältynyt alkuperäiseen Thinking Machinen versioon, mutta kehitystyö tällä kuten muillakin alueilla on käynnissä. Myös arviointijärjestelmää kehitetään yhä paremmaksi.

## Lisätietoja

Lisätietoja WAIS:ista kuten muistakin verkkopalveluista saat oman laitoksesi verkkotukihenkilöltä tai FUNETista, puh. 90-457 2288,